cy bn ru es en de en cy cy cy en cy cy cy cy cy cy cy cy cy cy cy cy ceb cy en en ca it cy cy cy cs en hbs_lat en cy cy mr cy en jbo en cy cy da et en cy cy de cy ro en cy cy cy cy fr cy fr en cy cy ceb en en ca it cy cy cy cs en hbs_lat en cy cy mr cy en jbo en cy cy da et en cy cy de cy ro en cy cy cy cy fr cy fr en cy ceb en en ca it cy cy cy cs en hbs_lat en cy cy mr cy en jbo en cy cy da et en cy cy de cy ro en cy cy cy cy fr cy fr en cy ceb cy en ca it cy cy cy cs en en cy cy mr cy en en cy cy da et en cy cy de cy ro cy cy cy cy fr cy cy en
Dosbarth Awel, Blwyddyn 3 a 4 Ysgol Llandygai Bangor
Gwefan Ymatebol - Pobol y We
Croeso i dudalen dosbarth Awel, dosbarth ar gyfer disgyblion blynyddoedd 3 a 4. Ein thema ni tymor yma yw ‘Ni Ein Hunain’.
Rydym wedi bod yn darllen y llyfr ‘Nainosor’ yn ystod yr hanner tymor gyntaf. Bu’r disgyblion yn brysur yn llunio holiadur i osod fel gwaith cartref i’w hunain er mwyn holi cyfres o gwestiynau i Nain. Yn dilyn hyn, aethant ati i ysgrifennu portread o’u neiniau. Cafwyd gwaith llawn disgrifiadau, cymariaethau a geiriau gwefreiddiol!
Mae’r plant wedi bod yn brysur yn astudio Portreadau amrywiol fel rhan o’n gwaith celf y tymor yma. Cafwyd llawer o hwyl yn gwehyddu papur lluniau lliw ohonyn nhw eu hunain gyda lluniau du a gwyn o’u hunain.
Yn dilyn hyn, fel un ffocws o’n gwersi AbaCh y tymor yma, ‘dathlu gwahaniaethau ein gilydd’,  cawsom brynhawn yn trafod ac yn arddangos ‘Yr hyn sy’n arbennig amdana i yw...’. Datblygwyd ymwybyddiaeth y disgyblion o swigod siarad ag aethant ati i gofnodi’r hyn sy’n arbennig amdanyn nhw’u hunain yn y swigod.
Bydd y plant yn symud ymlaen rŵan i edrych ar bortreadau abstract Paul Klee drwy arbrofi gyda phasteli olew!
Cawsom ymweliad gan Mared o Bontio ar gychwyn y tymor er mwyn datblygu ymwybyddiaeth y disgyblion o’u synhwyrau a’u teimladau. Cawsom fore difyr yn ymateb i gerddoriaeth o bob genre a chael cyfle i ddawnsio a mynegi ein teimladau drwy gerddoriaeth! Diolch Mared, cafodd y disgyblion modd i fyw!
Fel rhan o’n thema Gwyddoniaeth y tymor yma, rydym wedi bod yn edrych ar y corff; yn benodol y sgerbwd a’r organau. Aeth y disgyblion yna ati i ymchwilio i’r cwestiwn - ‘Oes gan y plentyn talaf, y breichiau hiraf?’ Gweler isod y plant yn mesur mewn centimedrau ac yn bwydo eu gwaith i mewn i J2Data. Aeth y disgyblion yna ati i lunio casgliad syml o’u darganfyddiadau a defnyddio’r lindysyn i feddwl sut maen nhw wedi llwyddo i ddysgu!
Cafodd y disgyblion brynhawn o hwyl yn gwylio’r sioe ‘Trefi Taclus’. Bu’m wrthi’n dysgu’r caneuon er mwyn ymuno mewn yn y sioe ac yn cael llu o hwyl yn dawnsio i gyfleu’r neges - Arbed, Ailddefnyddio, Ailgylchu!
Fel rhan o ddathlu diwrnod T.Llew Jones, aethom ati i astudio’i gerdd ‘Noson Tân Gwyllt’. Cafodd y disgyblion yna ysbrydoliaeth i lunio darn o gelf!
O fewn y dosbarth, mae gennyn ni ardal fyfyrio. Mae’r plant yn cael mynd yno i feddwl neu ddarllen straeon o’r Beibl neu i ddarllen straeon amrywiol am deimladau'r tymor yma; sy’n cyd-fynd gyda’n thema! Mae’r plant hefyd yn mwynhau sesiwn fyfyrio tawel gyda cherddoriaeth i gloi ein gwersi addysg Gorfforol yn wythnosol!
Ysgol Llandygai      Ysgol Llandygai     Ysgol Llandygai      Ysgol Llandygai     Ysgol Llandygai      Ysgol Llandygai